open-index/open-wikipedia-markdown huggingface dataset:
Jyrki Kovaleff

**Jyrki Ensio Kovaleff** () oli suomalainen näyttelijä. Hänet hyväksyttiin opiskelemaan Tampereen yliopiston näyttelijäntyön koulutusohjelmaan poikkeuksellisesti jo 15-vuotiaana ja heti valmistuttuaan vuonna 1973 hän sai kiinnityksen Helsingin Kaupunginteatteriin.

## Ura

Ainoat pääroolinsa Kovaleff teki 1970-luvun elokuvissa *[[Viu-hah hah-taja]]* (ufomies Orvaskesi ja psykiatri Pehmeäleff, 1974), *[[Viimeinen savotta (elokuva)|Viimeinen savotta]]* (Vikke Nilo, 1977) ja *[[Ruskan jälkeen]]* (Asko Mäkinen, 1979). Tämän jälkeen Kovaleffin elokuvaosat olivat pienehköjä sivurooleja. Hän näytteli monissa Uuno Turhapuro -elokuvissa sekä useissa televisiosarjoissa. Tämän lisäksi hän esiintyi Tampereen Teatterissa ja Helsingin Kaupunginteatterissa. 

Kovaleff teki työtä myös ääninäyttelijänä. Hänet kuullaan useissa animaatioissa, kuten *[[101 dalmatialaista (vuoden 1961 elokuva)|101 dalmatialaista]]* ja *[[Kaunotar ja hirviö]]* sekä Nipsun ääniroolissa elokuvassa *[[Muumipeikko ja pyrstötähti]]*.

## Yksityiselämä

Kovaleff sairastui eturauhasen syöpään keväällä 2005. Se oli todettu jo parantuneeksi, kunnes vuonna 2007 se uusiutui. Kovaleff saattoi kuitenkin vielä palata töihin Helsingin Kaupunginteatteriin. Hän kuoli 3.&nbsp;marraskuuta 2009 Laakson sairaalassa Helsingissä. Kovaleff on haudattu Vatialan hautausmaalle Kangasalle.

## Filmografia
### Elokuvat

### Televisio

### Ääninäyttelijänä

## Lähteet

## Aiheesta muualla

* 
*
Aveiron piiri

**Aveiron piiri** on yksi Portugalin piireistä. Sen pääkaupunki on Aveiro. Piirin pinta-ala on 2&nbsp;800,9 km² ja väkiluku 702&nbsp;943 (vuonna 2014).

Aveiron piiri koostuu seuraavista kunnista:

* Águeda
* Albergaria-a-Velha
* Anadia
* Arouca
* Aveiro
* Castelo de Paiva
* Espinho
* Estarreja
* Ílhavo
* Mealhada
* Murtosa
* Oliveira de Azeméis
* Oliveira do Bairro
* Ovar
* Santa Maria da Feira
* São João da Madeira
* Sever do Vouga
* Vagos
* Vale de Cambra

## Lähteet

## Aiheesta muualla
Syytön

**Syytön** on toinen single Nylon Beatin viidenneltä albumilta *[[Demo (albumi)|Demo]]* ja yksi Nylon Beatin hiteistä. Kappale on Nylon Beatille tyypillisesti Risto Asikaisen ja Ilkka Vainion käsialaa. Kappale on yksi Nylon Beatin tunnetuimmista ja suosituimmista kappaleista.

Kappaleesta kuvattiin musiikkivideo, jonka ohjasi Pete Riski. Musiikkivideo voitti Oulun musiikkivideofestivaalien ”katsojapumpelin” vuonna 2000 ja oli ehdokkaana Muuvin saajaksi samana vuonna.

Suomen singlelistalla kappale oli yhtäjaksoisesti kolme viikkoa, putosi listalta ja nousi vielä yhdeksi viikoksi. Ensimmäisellä viikolla se oli sijalla 16, joka oli myös singlen korkein sijoitus.

Kappaleesta on myös englanninkielinen versio ”Guilty”. Guilty sisältyi Nylon Beatin toiselle englanninkieliselle albumille *[[Last in Line (albumi)|Last in Line]]*, joka julkaistiin vuonna 2002.

Kappale teki ”kännykälläsoiton” maailmanennätyksen vappuna vuonna 2000.

Jonne Aaron teki kappaleesta oman versionsa Vain elämää -televisiosarjan ensimmäisellä tuotantokaudella vuonna 2012.

## Kappaleet
# Syytön – 4:02

## Lähteet
Berliinin elokuvajuhlat

**Berliinin elokuvajuhlat** eli **Berlinale** (, ) on Berliinissä järjestettävä kansainvälinen elokuvajuhla. Berliinin elokuvajuhlia on järjestetty vuodesta 1951 lähtien. Festivaali on järjestetty vuodesta 1978 lähtien tavallisesti helmikuussa tai maaliskuun alussa (aiemmin kesä-heinäkuussa). 

Monikansallisesti koostuva tuomaristo palkitsee Kultaisella ja Hopeisella karhulla vuoden parhaat elokuvat. Karhu symboloi Berliinin kaupungin tunnusta karhua.

Generation-kilpailun sarjoissa GenerationKplus ja Generation 14plus pääpalkinto on Kristallikarhu (Gläserner Bär).

Vuodesta 2000 tapahtuma on järjestetty Berlinale Palastiksi juhlien ajaksi nimetyssä Theater am Potsdamer Platzissa.

## Sarjat
### Kultainen karhu
* Paras elokuva
* Elämäntyöpalkinto

### Hopeinen karhu
* Großer Preis der Jury (Tuomariston palkinto) 
* Paras ohjaaja
* Paras näyttelijä
* Paras naisnäyttelijä
* Paras musiikki
* Herausragende künstlerische Leistung


Tiedosto:Internationalkma.jpg|Kino International
Tiedosto:Cubix2008.jpg|Cubix Kino
Tiedosto:delphiberlin.jpg|Delphi Filmpalast
Tiedosto:Wendersinterview.JPG|Wim Wenders
Tiedosto:SharonStoneBerlinale.jpg|Sharon Stone


## Lähteet

## Aiheesta muualla

* Virallinen sivusto  
*  
*  
* Berliinin elokuvajuhlat Ylen Elävässä arkistossa
Kantatie 93

**Kantatie 93** on kantatie, joka kulkee kokonaan Enontekiön kunnan alueella Lapissa. Tien pituus on 63 kilometriä ja se on nykyisin koko pituudeltaan osa eurooppatie E45:tä.

Kantatie 93 eroaa Palojoensuussa valtatiestä 21, kulkee itään Hettaan ja kääntyy siellä pohjoiseen Kivilompoloon, jossa se päättyy Norjan rajaan. Norjan puolella tie jatkuu E45:nä (ent. valtatie 93) Koutokeinon kautta Alattioon (Alta).

Kaaresuvantoon päättyvää eurooppatietä E45 oli esitetty jatkettavaksi Kaaresuvannosta Palojoensuun, Enontekiön ja Kautokeinon kautta Alattioon. Suomen tasavallan presidentti Sauli Niinistö allekirjoitti sopimuksen elokuussa 2017, jonka myötä hanke toteutuu. Tien numeroinnin jatke Kaaresuvannosta Alattioon toteutettiin 9. helmikuuta 2018.

## Reitti
*Enontekiö
**Palojoensuu (vt 21 E8 E45)
**Hetta (st 956)
**Kivilompolo (valtakunnanraja: Suomi-Norja (E45))

## Historiaa
Tie Hettaan asti on valmistunut vuonna 1905. Hetan, Kautokeinon ja Alattion välillä on ollut kauppareitti vuosisatojen ajan. Hetan ja Kivilompolon tie rakennettiin maantieksi vuosina 1961–1963. Palojoensuun ja Kivilompolon välisen maantien numero oli alun perin 958. Kantatie 93 siitä tuli vuoden 1996 tienumerouudistuksessa.

## Lähteet
* 
* 
### Viitteet

## Aiheesta muualla

*Matti Grönroosin sivu kantatiestä 93
Leprosy

**Leprosy** on Death-yhtyeen toinen studioalbumi, joka julkaistiin vuonna 1988.

*Leprosy* jatkaa esikoisalbumi *[[Scream Bloody Gore]]n* viitoittamalla linjalla: sävellykset ovat suoraviivaisia, tempo edelleen nopea ja sanoitukset käsittelevät lähinnä kuolemaa ja kauhuelokuvateemoja.

Tuotantoarvoiltaan *Leprosy* on edeltäjäänsä hieman korkeampitasoinen, soundit ovat puhtaammat ja kappaleiden melodiakuluissa on jo vaihtelua suoraviivaisen paahdon sijaan.

Chuck Schuldiner väitti julkisuudessa, että hän itse soitti koko albumin basso-osuudet, koska ne olisivat olleet nauhoitusten aikaan liian teknisiä yhtyeen basisti Terry Butlerille. Väitettä ei kuitenkaan ole pystytty vahvistamaan. Butler on myös merkitty albumin tekijätietoihin.

Suomalainen thrash metal -yhtye Mokoma teki *[[Viides vuodenaika]]* -EP:lle suomenkielisen kappaleen "Avoin Hauta", joka on cover-versio raidasta "Open Casket". Mokoma sai luvan levytykseen Schuldinerin äidiltä. Osa EP:n rahoista lahjoitettiin Schuldinerin äidin perustamalle syöpäjärjestölle.

## Kappaleet
#
#
#
#
#
#
#
#

## Kokoonpano
* Chuck Schuldiner – kitara, laulu
* Rick Rozz – kitara
* Terry Butler – basso
* Bill Andrews – rummut

;Muut
* Scott Burns – äänittäjä
* Mike Fuller – masterointi
* Dan Johnson – tuottaja
* David Bett – kannen suunnittelu
* Frank White – valokuvaus
* Edward Repka – kansitaide
* Eric Greif – manageri

## Lähteet

## Aiheesta muualla
* 
*
Bejan piiri

**Bejan piiri** on yksi Portugalin piireistä. Se sijaitsee Portugalin eteläosassa Alentejon alueella ja sen pääkaupunki on Beja. Piirin pinta-ala on 10&nbsp;263,4 km² ja väkiluku 147&nbsp;290 (vuonna 2014).

Bejan piirissä on neljätoista kuntaa:

* Aljustrel
* Almodôvar
* Alvito
* Barrancos
* Beja
* Castro Verde
* Cuba
* Ferreira do Alentejo
* Mértola
* Moura
* Odemira
* Ourique
* Serpa
* Vidigueira

## Lähteet

## Aiheesta muualla
Guilty

**Guilty** on suomalaisen rockyhtye The Rasmuksen single. Se on viides ja viimeinen yhtyeen *[[Dead Letters]]* -albumilta julkaistu single. Suomen virallisella singlelistalla se oli korkeimmillaan toisella sijalla. Kappale nauhoitettiin *Nord Studios*illa Tukholmassa, kuten koko albumi, ja sen tuottivat Mikael Nord Andersson ja Martin Hansen. Singleä varten kappaleesta tehtiin uusi miksaus. Clif Norrell miksasi Guiltyn *Scream Studios*illa Studio Cityssä, Los Angelesissa, Kaliforniassa. Singlen bonuskappaleen, lontoolaista XFM Radiota varten tehdyn version "First Day of My Lifestä", miksasi Jouni Paju ja sen tuotti yhtye itse.

*Guilty*stä tehdyn videon ohjasi Nathan Cox ja se kuvattiin Los Angelesissä. Siinä näytetään yhtyeen lisäksi valokuvia, jotka muuttuvat vääristetyiksi. Singlen kansikuva on otettu videon yhteydessä lavasteista.

## Kappaleet
# *Guilty (new mix)* (3'41)
# *[[First Day of My Life]] (live radio session)* (4'10)
# Guilty - The Video
Weddellinhylje

**Weddellinhylje** (*Leptonychotes weddellii*) on varsinaisiin hylkeisiin kuuluva antarktinen hyljelaji. Se on maailman eteläisimpänä esiintyvä nisäkäslaji; levinneisyysalue kiertää Etelämantereen ympäri, mutta laji esiintyy erityisesti Antarktiksen niemimaan tuntumassa olevilla saarilla. Kannan arvioitu koko on noin 800&nbsp;000 yksilöä. Laji on saanut nimensä Sir James Weddellin mukaan, joka johti Weddellinmeren hyljetutkimusretkikuntaa. Nisäkäsnimistötoimikunta on ehdottanut lajin uudeksi suomenkieliseksi nimeksi ”antarktisenhyljettä”. — Suomen kielen lautakunta suhtautui toimikunnan ehdotukseen torjuvasti.

Weddellinhylkeet voivat kasvaa jopa kolmen metrin pituisiksi ja painaa yli 400 kiloa.

## Käytös ja lisääntyminen

Weddellinhylkeet ovat tunnettuja pitkistä sukelluksistaan, jotka voivat ulottua jopa 700 metrin syvyyteen. Ne voivat pidättää hengitystään noin 80 minuuttia. Pitkillä sukelluksilla hylkeet hakevat ruokaa tai etsivät uusia hengitysaukkoja jääkuoresta. Pitkät sukellusmatkat mahdollistaa hylkeiden lihaston korkea myoglobiini-pitoisuus. Maalla hylkeet eivät ole kovin sosiaalisia ja joskus jopa välttävät koskemasta toisiinsa. Ihmisiä hylkeet eivät vieroksu erityisen paljon ja päästävätkin tutkijoita helposti lähelleen. 1900-luvulla ne jopa päästivät ihmisiä lähikosketukseen kanssaan, mutta koska useat näistä ihmisistä merkitsivät hylkeet polttoraudalla ja aiheuttivat parantumattomia haavoja, eläimet alkoivat vältellä ihmisiä.

Leveyspiiristä riippuen hylkeet synnyttävät poikasensa syyskuun ja marraskuun välillä. Alemmalla leveyspiirillä elävät yksilöt synnyttävät aikaisemmin. Hedelmöitys tapahtuu veden alla, jolloin naaraat yleensä saavat puremia niskaansa. Naaraat synnyttävät yhden poikasen vuodessa tultuaan sukukypsään 6 vuoden ikään. Poikasten syntymäpaino on noin 27 kiloa. Emojen tuottaman maidon rasvapitoisuus on 70&nbsp;% ja 6–8 viikon imetysajan aikana poikanen kerää 90 kiloa lisää painoa. Nuorilla weddellinhylkeillä on harmaa karvoitus ensimmäiset 3 tai 4 viikkoa ja myöhemmin väri tummenee. Poikaset leikkitappelevat usein nuoruutensa aikana ja noin kolmen vuoden iässä ne luokitellaan aikuisiksi.

## Saalis ja saalistus
Hylkeet saalistavat kalmareita ja kalaa. Päivän saaliin paino saattaa olla jopa 54 kiloa.

Weddellinhylkeen saalistajiin kuuluvat miekkavalaat ja merileopardit. Myös ihmiset ovat metsästäneet lajia ravinnoksi ja koiranruuaksi, mutta tämä loppui 1980-1990-luvuilla.

## Lähteet
* Weddell Seal www.antarcticconnection.com

### Viitteet
Kantatie 83

**[[Kantatie]] 83** on Lapissa Rovaniemen Sinetästä Pelloon kulkeva kantatie. Tien pituus on 77 kilometriä. Tie eroaa Sinetässä kantatie 79:stä ja kulkee länteen Ylitornion kunnan Raanujärven kylään, jossa se kääntyy luoteeseen ja päättyy lopulta Pellon kuntakeskuksessa valtatie 21:een. Tie on koko matkaltaan kaksikaistainen.

## Reitti ja tieyhteydet

*Rovaniemi
**Sinettä (kt 79)
*Ylitornio
**Raanujärvi (st 932)
*Pello
**Saukkoriipi (st 935)
**Keskustaajama (vt 21 E8)

## Historiaa
Sinetän ja Pellon välinen maantie uudelleenrakennettiin 1970-luvulla, minkä jälkeen se nimettiin kantatieksi 83.

## Aiheesta muualla
*Matti Grönroosin sivu kantatiestä 83
Bragançan piiri

**Bragança** on piiri Portugalin koillisosassa. Sen pääkaupunki on Bragança. Piirin pinta-ala on 6&nbsp;598,5 km² ja väkiluku 129&nbsp;809 (vuonna 2014). 

Bragança jakautuu kahteentoista kuntaan:

* Alfândega da Fé
* Bragança
* Carrazeda de Ansiães
* Freixo de Espada à Cinta
* Macedo de Cavaleiros
* Miranda do Douro
* Mirandela
* Mogadouro
* Torre de Moncorvo
* Vila Flor
* Vimioso
* Vinhais

## Lähteet

## Aiheesta muualla
Coimbran piiri

**Coimbran piiri** on piiri Portugalin keskiosassa. Sen pääkaupunki on Coimbra. Piirin pinta-ala on 3&nbsp;973,8 km² ja väkiluku 414&nbsp;622 (vuonna 2014). 

Coimbran piiri jakautuu seitsemääntoista kuntaan:

* Arganil
* Cantanhede
* Coimbra
* Condeixa-a-Nova
* Figueira da Foz
* Góis
* Lousã
* Mira
* Miranda do Corvo
* Montemor-o-Velho
* Oliveira do Hospital
* Pampilhosa da Serra
* Penacova
* Penela
* Soure
* Tábua
* Vila Nova de Poiares

## Lähteet

## Aiheesta muualla
Kantatie 79

**Kantatie 79** on Lapissa sijaitseva kantatie, joka johtaa Rovaniemeltä Kittilän kautta Muonioon. Tien pituus on 231 kilometriä. Tie on Rovaniemen keskustassa olevaa muutaman sadan metrin nelikaistaista osuutta lukuun ottamatta kaksikaistainen. Suurin osa tien liikenteestä painottuu kevättalveen, jolloin tietä käyttävät Leville kulkevat turistit. Tien eniten liikennöity osuus on välillä Rovaniemi–Levi, kun taas Levi–Muonio-välin liikennemäärät ovat huomattavasti pienempiä.

Tie on liikennemääriinsä nähden kohtuullisessa kunnossa. Tiellä on Meltauksen ja Alakylän kylien välillä muutamia tien rakenneheikkouksista johtuvia vuosittain toistuvia routavaurioita.

Tien suurin ongelmakohta poistui elokuussa 2014, kun Kittilän Kaukosen uusi silta korvasi vanhan sillan, joka oli jonkin aikaa Suomen valta- ja kantatieverkoston ainoa painorajoitettu silta. 

Tie lähtee Rovaniemen keskustasta pohjoiseen Ounasjoen länsirantaa seuraillen. Meltauksessa tie siirtyy Ounasjoen itärannalle ja jatkaa siten aina Kittilän kunnan Kaukoseen, jossa se siirtyy jälleen joen länsirannalle. Kittilän kuntakeskuksen jälkeen tie eroaa Ounasjoesta, ohittaa Sirkan kylän ja Levin matkailukeskuksen ja kääntyy sitten länteen kohti Muoniota. Tie kulkee läheltä Pallastunturien matkailualuetta ja ohittaa Olostunturin ennen saapumistaan Muonion kuntakeskukseen, jossa se päättyy.

## Reitti
*Rovaniemi 
**Rovaniemi (vt 4 E75, kt 78)
**Sinettä (kt 83)
**Meltaus (st 935, st 934, st 952)
**Lohiniva
*Kittilä
**Kaukonen
**Kittilä (kt 80)
**Yli-Kittilä (kt 80)
**Sirkka (st 956)
*Muonio
**Muotkavaara (st 940)
**Särkijärvi (st 957)
**Muonio (vt 21 E8)

## Historiaa
Kantatie 79 oli jokseenkin nykyisellä paikallaan jo vuoden 1938 tienumerointijärjestelmässä. Kittilän ja Muonion välinen tie on rakennettu vuosina 1924–1933. Ounasjoen ylittävät lossit Meltauksessa ja Kaukosessa on korvattu silloilla jo 1950-luvulla. Tien kehittäminen sai odottaa vuoroaan pitkään; vielä vuonna 1970 tie oli kokonaisuudessaan soratietä. Sittemmin tie on parannettu nykyiseen tasoonsa.

## Lähteet
*
*
* 2009

### Viitteet

## Aiheesta muualla
Lousã

**Lousã** on kunta Portugalin Coimbran piirissä. Sen pinta-ala on 138,4 km² ja väkiluku 17&nbsp;231 (vuonna 2015). Naapurikunnat ovat Vila Nova de Poiares (pohjoisessa), Góis (idässä), Castanheira de Pêra (kaakossa), Figuieró dos Vinhos (etelässä) ja Miranda do Corvo (lännessä). 

## Lähteet

## Aiheesta muualla

* Muun muassa valokuvia Lousãsta
Marko Kämäräinen

**Marko Kämäräinen** on keskisuomalainen stand up -koomikko. Hän esiintyi televisiossa Komiikkatehdas-nimisessä ohjelmassa (TV2 ja Yle FST, taltioitu Helsingissä). Ammatiltaan hän on luokanopettaja. Hän on myös Jyväskylän Seisomapaikkaklubin perustajajäsen. 

## DVD:t
* Komediadynamo (2006)

## Aiheesta muualla
* http://www.markokamarainen.com
Lehtopalsami

**Lehtopalsami** (*Impatiens noli-tangere*) on yksivuotinen, Euroopassa ja Aasiassa kasvava keltakukkainen lehtokasvi. Suomessa laji on tavallinen Etelä-Suomessa, mutta rauhoitettu entisten Oulun ja Lapin läänien alueilla.

## Ulkonäkö ja koko
Lehtopalsami on 30–70 senttimetrin korkuinen kasvi. Sen varsi on turpeanivelinen, mehevä ja yläosasta hieman haarova. Kierteisesti varressa olevat lehdet ovat 3–10 cm:n pituiset, läpikuultavan ohuet ja tylppähampaiset. Kukinto on tukilehden alle taipunut, 1–4-kukkainen terttu. Kukat ovat suuria ja riippuvia, väritykseltään keltaisia ja heikosti punapilkkuisia. Kukan alin verholehti kapenee vähitellen suippomaiseksi, koukkumaiseksi kannukseksi. Lajilla esiintyy yleisesti umpipölytteisiä kääpiökukkia. Lehtopalsami kukkii heinä-syyskuussa. Laji on lievästi myrkyllinen.

Lehtopalsamin tieteellinen lajinimi *noli-tangere* tarkoittaa "älä koske". Nimi juontuu siitä, että kasvin siemenkota aukeaa kosketettaessa ja sinkoaa siemenet usean metrin päähän uudelle kasvupaikalle.

## Levinneisyys
Lehtopalsamia tavataan lähes koko Euroopassa Pyreneiltä itään päin mantereen eteläisimpiä ja pohjoisimpia osia lukuun ottamatta. Levinneisyysalue jatkuu läpi Venäjän aina Japaniin saakka. Skandinaviassa lajia tavataan Tanskasta Keski-Norjan ja -Ruotsin korkeudelle saakka. Suomessa lehtopalsami on paikoitellen yleinen Pori–Tampere–Kotka-linjan eteläpuolella, mutta lajia tavataan satunnaisesti aina Etelä-Lappia myöten.

## Elinympäristö
Lehtopalsami viihtyy kosteilla kasvupaikoilla kuten puronvarsilehdoissa, louhikoissa, rehevissä korvissa ja lähteiköissä.

## Lähteet
* 
* 
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.

### Viitteet

## Aiheesta muualla
* Kasviatlas 2022: Lehtopalsamin levinneisyys Suomessa.
* Pinkka, Lajintuntemuksen oppimisympäristö: Lehtopalsami (''Impatiens noli-tangere'')
* Luontoportti: Lehtopalsami (''Impatiens noli-tangere'')
* Pohjolan kasvien pauloissa: ''Impatiens noli-tangere'' – lehtopalsami
* Luopioisten kasvisto: Lehtopalsami (''Impatiens noli-tangere'')
* ITIS: ''Impatiens noli-tangere'' 
* Flora of China: ''Impatiens noli-tangere''
Évoran piiri

**Évoran piiri** on piiri Portugalin eteläosassa Alentejon alueella. Sen pääkaupunki on Évora. Piirin pinta-ala on 7&nbsp;393,4 km² ja väkiluku 159&nbsp;861 (vuonna 2014).

Évoran piiri jakautuu neljääntoista kuntaan:

* Alandroal
* Arraiolos
* Borba
* Estremoz
* Évora
* Montemor-o-Novo
* Mora
* Mourão
* Olivenza (Espanjan määräysvallassa Portugalissa ja Espanjassa.)
* Portel
* Redondo
* Reguengos de Monsaraz
* Vendas Novas
* Viana do Alentejo
* Vila Viçosa

## Lähteet

## Aiheesta muualla
Castelo Brancon piiri

**Castelo Brancon piiri** on piiri Portugalin keskiosassa. Sen pääkaupunki on Castelo Branco. Piirin pinta-ala on 6&nbsp;627,4 km² ja väkiluku 186&nbsp;830 (vuonna 2014). 

Piiri jakautuu yhteentoista kuntaan:

* Belmonte
* Castelo Branco
* Covilhã
* Fundão
* Idanha-a-Nova
* Oleiros
* Penamacor
* Proença-a-Nova
* Sertã
* Vila de Rei
* Vila Velha de Ródão

## Lähteet

## Aiheesta muualla
Harlekiini (koiraväri)

**Harlekiini** on tanskandoggilla ja tanskandoggista polveutuvilla sekarotuisilla koirilla esiintyvä väritys. Harlekiinin pohjaväri on valkoinen ja siinä on värillisiä risamuotoisia ja sekalaisen kokoisia merkkejä. Tanskandoggin rotumääritelmä hyväksyy harlekiinin vain mustin merkein, mutta kuvio voi olla minkä värinen tahansa. Harlekiinitekijä on homotsygoottina letaali, eivätkä tällaiset alkiot kehity kohdussa.

Beaucenpaimenkoiralla esiintyvä harlekiiniksi kutsuttu väritys on oikeasti blue merle eikä sillä ole mitään tekemistä oikean harlekiini-värityksen kanssa.

## Periytyminen
Harlekiinivärityksen saa aikaan kahden eri geenin, harlekiinin ja merlen yhteisvaikutus. Harlekiinitekijä H vaikuttaa koiran ulkoasuun vain, jos koira on perinyt myös dominoivan merletekijän M. Jos koiralla ei ole merletekijää, harlekiinitekijä ei vaikuta koiran ulkoasuun. Harlekiininvärisen koiran genotyyppi on siis Mm Hh. Homotsygoottiseen merleen (MM) yhdistettynä harlekiinitekijä (Hh) saa aikaan kokovalkoisen värityksen.

Koska sekä harlekiini- että merlegeeni ovat epätäydellisesti dominoivia ja homotsygootteina (MM ja/tai HH) letaaleja, on harlekiinikoirien kasvatus varsin haastavaa. Edes käyttämällä toisena vanhempana eläinsuojelullisesti arveluttavaa valkoista harlekiinia (Hh MM) voi pentueesta olla todennäköisesti harlekiineja korkeintaan vain puolet.

## Katso myös
* Koirien värit
Nutella

**Nutella** on italialaisen Ferreron valmistama kaakao- ja hasselpähkinälevite. 

Nutellaa käytetään yleisesti levitteenä leivän päällä, mutta sitä voi muun muassa käyttää kermavaahdon kanssa kakkujen täytteenä. Joissakin Euroopan maissa Nutellaa käytetään viipaloitujen hedelmien kanssa lettujen täytteenä.

## Historia

Hasselpähkinää alettiin lisätä suklaan sekaan Italian Torinossa Napoleonin sotien aikaan. Paikalliset suklaamestarit yrittivät näin vähentää suklaan käyttöä, koska Ranskan Napoleon Bonaparten julistama brittien vastainen mannermaasulkemus oli nostanut suklaan hintaa selvästi. Hasselpähkinää oli puolestaan runsaasti tarjolla paikallisen tuotannon ansioista.

Nutellan loi italialainen Pietro Ferrero 1940-luvulla. Toisen maailmansodan jäljiltä Italiassa oli jälleen pulaa suklaasta. Kondiittorina työskennellyt Ferrero alkoi käyttää suklaan jatkeena hasselpähkinää ja sokeria. Ferrero perusti tuotetta myyvän yhtiönsä Ferreron 14. toukokuuta 1946. Kun tuotetta alettiin myydä vuonna 1946, sen kilogrammahinta oli vain kuudennes suklaakilogramman hinnasta.

Nutellan alkuperäinen nimi oli ”Giandujot”. Giandujot oli tunnettu paikallinen karnevaalihahmo. Alun perin tahnaa myytiin leikattavassa muodossa folioon pakattuna. Myöhemmin Ferrero muunteli tuotteen koostumusta siten, että sitä saattoi levittää leivälle. Uudenlaisen reseptin mukainen tuote sai vuonna 1951 nimekseen SuperCrema. Pietro Ferreron poika Michele Ferrero jatkoi edelleen isänsä keskimän tuotteen kehittelyä. Hän kehitti tuotteesta lasipurkeissa myytävän levitettävän muodon, jota alettiin markkinoida Nutellan nykyisellä nimellä vuonna 1964. Alun perin Nutella ei sisältänyt palmuöljyä, mutta kaakaovoita reilusti halvemmalla hinnalla korvikerasva on korvannut kaakaovoin. Nutellaa ei saa kutsua suklaaksi tai suklaalevitteeksi, koska se ei sisällä riittävästi suklaan ainesosia, kaakaomassaa ja kaakaovoita. Nutellan nykyinen purkki otettiin käyttöön vuonna 1965.

Vuonna 1966 Nutellaa alettiin myydä ensimmäistä kertaa Italian ulkopuolella Ranskassa. Ranskasta tuote levisi edelleen muualle Eurooppaan. Yhdysvaltoihin Nutellaa alettiin maahantuoda vuonna 1983.

## Raaka-aineet ja ravintoarvot
Nutellan pääraaka-aineet ovat sokeri, palmuöljy, hasselpähkinä (13&nbsp;%), maitojauhe (8,7&nbsp;%) ja vähärasvainen kaakao (7,4&nbsp;%). Nutella sisältää myös vanilliinia ja emulgointiaineena soijaperäistä lesitiiniä.

## Lähteet

## Aiheesta muualla

* Virallinen kotisivu 
* Nutellan kansainväliset verkkosivut 
* Nutellan Yhdysvaltain kotisivu
Faron piiri

**Faron piiri** on Algarven alueesta koostuva Portugalin eteläisin piiri. Sen pääkaupunki on Faro.
Faron piirin pinta-ala on 4&nbsp;996,1 km² ja väkiluku 441&nbsp;468 (vuonna 2014).

Yhteisten tilastollisten alueyksiköiden nimikkeistössä Faron piiri on ainoa NUTS III -tason alue, joka kuuluu Algarven  NUTS II -tason alueeseen, joten kahden tason alueiden tilastot ovat yhtenevät.

Faron piiri jakautuu kuuteentoista kuntaan:

* Albufeira
* Alcoutim
* Aljezur
* Castro Marim
* Faro
* Lagoa
* Lagos
* Loulé
* Monchique
* Monte Gordo 
* Olhão
* Portimão
* São Brás de Alportel
* Silves
* Tavira
* Vila do Bispo
* Vila Real de Santo António

## Lähteet

## Aiheesta muualla
Guardan piiri

**Guardan piiri** on yksi Portugalin piireistä. Sen pääkaupunki on Guarda. Piirin pinta-ala on 5&nbsp;535,4 km² ja väkiluku 152&nbsp;265 (vuonna 2014). 

Guardan piiri jakautuu neljääntoista kuntaan:

* Aguiar da Beira
* Almeida
* Celorico da Beira
* Figueira de Castelo Rodrigo
* Fornos de Algodres
* Gouveia
* Guarda
* Manteigas
* Mêda
* Pinhel
* Sabugal
* Seia
* Trancoso
* Vila Nova de Foz Côa

## Lähteet

## Aiheesta muualla
Leirian piiri

**Leirian piiri** on piiri Portugalin keskiosassa. Sen pääkaupunki on Leiria. Piirin pinta-ala on 3&nbsp;505,8 km² ja väkiluku 462&nbsp;056 (vuonna 2014).

Leirian piiri jakautuu kuuteentoista kuntaan:

* Alcobaça
* Alvaiázere
* Ansião
* Batalha
* Bombarral
* Caldas da Rainha
* Castanheira de Pêra
* Figueiró dos Vinhos
* Leiria
* Marinha Grande
* Nazaré
* Óbidos
* Pedrógão Grande
* Peniche
* Pombal
* Porto de Mós

## Lähteet

## Aiheesta muualla
Lissabonin piiri

**Lissabonin piiri** on yksi Portugalin piireistä. Sen pääkaupunki Lissabon on myös Portugalin pääkaupunki. Piirin pinta-ala on 2&nbsp;802,4 km² ja väkiluku 2&nbsp;235&nbsp;348 (vuonna 2014).

Lissabonin piiri jakautuu kuuteentoista kuntaan:

* Alenquer
* Amadora
* Arruda dos Vinhos
* Azambuja
* Cadaval
* Cascais
* Lissabon
* Loures
* Lourinhã
* Mafra
* Odivelas
* Oeiras
* Sintra
* Sobral de Monte Agraço
* Torres Vedras
* Vila Franca de Xira

## Lähteet

## Aiheesta muualla
Portalegren piiri

**Portalegre** on yksi Portugalin piireistä. Sen pääkaupunki on Portalegre. Piirin pinta-ala on 6&nbsp;084,4 km² ja väkiluku 112&nbsp;084 (vuonna 2014). 

Portalegren piiri jakautuu viiteentoista kuntaan:

* Alter do Chão
* Arronches
* Avis
* Campo Maior
* Castelo de Vide
* Crato
* Elvas
* Fronteira
* Gavião
* Marvão
* Monforte
* Nisa
* Ponte de Sôr
* Portalegre
* Sousel

## Lähteet

## Aiheesta muualla
Porton piiri

**Porton piiri** on yksi Portugalin piireistä. Sen pääkaupunki on Porto, joka on myös Portugalin toiseksi suurin kaupunki. Piirin pinta-ala on 2&nbsp;331,1 km² ja väkiluku 1&nbsp;788&nbsp;899 (vuonna 2014).
 
Porton piiri jakautuu kahdeksaantoista kuntaan: 

* Amarante
* Baião
* Felgueiras
* Gondomar
* Lousada
* Maia
* Marco de Canaveses
* Matosinhos
* Paços de Ferreira
* Paredes
* Penafiel
* Porto
* Póvoa de Varzim
* Santo Tirso
* Trofa
* Valongo
* Vila do Conde
* Vila Nova de Gaia

## Lähteet

## Aiheesta muualla
Emerson (jalkapalloilija, 1976)

**Emerson Ferreira da Rosa**, yleensä nimeltään vain **Emerson** (s. 4. huhtikuuta 1976 Pelotas, Rio Grande do Sulin osavaltio, Brasilia) on brasilialainen ammattilaisuransa päättänyt jalkapalloilija. Emersonin pelipaikka oli puolustava keskikenttäpelaaja. Hänellä on myös Saksan kansalaisuus.

184 senttimetriä pitkä Emerson aloitti ammattilaisuransa vuonna 1993 Botafogon riveissä. Seuraavat neljä kautta hän edusti Grêmiota, kunnes siirtyi Saksan Bundesliigan Bayer Leverkuseniin kaudeksi 1997–1998. Kaudeksi 2000–2001 Emerson jatkoi matkaansa Italian Serie A:han Roman joukkueeseen, josta hän siirtyi neljän kauden jälkeen Juventukseen. Kesällä 2006 hän siirtyi Real Madridiin Juventuksen pudottua Serie B:hen sopupeliskandaalin seurauksena. Juventuksessa Emerson oli vuosina 2005 ja 2006 mukana voittamassa kahta Italian pääsarjamestaruutta, jotka kuitenkin hylättiin samaisen sopupeliskandaalin tultua julkisuuteen. Kesällä 2007 Emerson palasi takaisin Italiaan, tällä kertaa Milanin riveihin.

Brasilian maajoukkueessa Emerson pelasi ensi kerran 10. syyskuuta 1997 ottelussa Ecuadoria vastaan. Maajoukkueessa hänen parhaat saavutuksensa ovat Maanosaliittojen cupin voitto vuodelta 2005 ja MM-hopea Ranskan kisoista 1998. Vuoden 2002 MM-kisoista, joissa Brasilia voitti mestaruuden, Emerson joutui jäämään pois loukkaannuttuaan kisoja edeltäneellä harjoitusleirillä pelattuaan huvikseen maalivahtina.

## Lähteet

## Aiheesta muualla

* Emerson Football Database -sivustolla 
* Leverkusen who's who
Talviurheilukeskus

**Talviurheilukeskus** on urheilukeskus, jossa voi harrastaa hiihtourheilua, kuten laskettelua, lumilautailua tai hiihtoa, jääurheilua, kuten luistelua, jääkiekkoa ja curlingia, tai esimerkiksi moottorikelkkailua. Talviurheilukeskuksen liiketoiminta painottuu ensi sijassa talveen. Keskuksen yhteyteen tunturin tai vuoren juureen on monesti rakennettu kylä, jossa on vapaa-ajan mökkejä sekä ravintola-, yöpymis- ja kylpyläpalveluja. Keskukset voivat olla erillisiä, omavaraisia ja täysin pyhitettyjä urheiluturismille tai ne voivat olla lähellä kylää tai kaupunkia, jossa on entuudestaan ollut merkittävä asutus ennen urheilukeskuksen rakentamista, esimerkiksi Garmisch-Partenkirchen Saksassa tai Bormio Italiassa.

Minimissään talviurheilukeskuksessa on ruoka-, välinevuokraus- ja hiihtohissipalveluja. Hiihtokeskukset on rakennettu yleensä korkeille tunturi- tai vuoristoalueille, joilla vuotuinen lumipeite on tarpeeksi paksu usean kuukauden ajan. Hiihtokeskuksista on viime vuosikymmeninä tullut suosittuja kaikkialla, missä hiihtourheilu on suosittu ajanviettotapa. Rinteet ovat yleensä merkittyjä (). Hiihtokeskuksissa on yleensä useita hissejä, esimerkiksi tuolihissejä, kuljettamassa laskettelijoita tunturien huipulle ja yhdistämässä eri rinteitä. Ankkurihissejä käytetään lyhyillä ja loivilla rinteillä, joita Suomessa on suurin osa. Suuremmissa hiihtokeskuksissa voi olla gondoleja (Levillä, Rukalla ja Ylläksellä ainoana Suomessa) tai näköalahissejä pidemmille välimatkoille.

Talviurheilukeskuksissa on yleensä hotelleja, baareja ja ravintoloita, jotka tarjoavat after ski -toimintaa, kuten cocktaileja, ruokailua ja elävää musiikkia. Perinteisissä talviurheilukeskuksissa on yleensä terveyskylpylöitä saunoineen, kuumia lähteitä, hierontapalveluita ja uima-altaita.

Muun muassa Alpeilla on talviurheilukeskuksia, jotka ovat ympärivuotisessa käytössä. Yleisimmät aktiviteetit ovat talvisin hiihto, laskettelu, lumilautailu ja luistelu, kun taas kesällä voi esimerkiksi patikoida, maastopyöräillä, golfata ja pelata tennistä.

## Talviurheilukeskukset Suomessa

### Pohjois-Suomi

### Keski-Suomi

### Etelä-Suomi

## Lähteet
* 

## Aiheesta muualla

* Suomen Hiihtokeskusyhdistys ry
* Suomen hiihtokeskukset kartalla
Santarémin piiri

**Santarémin piiri** on yksi Portugalin piireistä. Sen pääkaupunki on Santarém. Piirin pinta-ala on 6&nbsp;718,3&nbsp;km² ja väkiluku 441&nbsp;789 (vuonna 2014).

Santarémin piiri jakautuu 21 kuntaan: 

* Abrantes
* Alcanena
* Almeirim
* Alpiarça
* Benavente
* Cartaxo
* Chamusca
* Constância
* Coruche
* Entroncamento
* Ferreira do Zêzere
* Golegã
* Mação
* Ourém
* Rio Maior
* Salvaterra de Magos
* Santarém
* Sardoal
* Tomar
* Torres Novas
* Vila Nova da Barquinha

## Lähteet

## Aiheesta muualla
Setúbalin piiri

**Setúbalin piiri** on piiri Portugalin eteläosassa. Sen pääkaupunki on Setúbal. Piirin pinta-ala on 5&nbsp;212,3&nbsp;km² ja väkiluku 852&nbsp;498 (vuonna 2014).

Setúbalin piirin jakautuu kolmeentoista kuntaan: 

* Alcácer do Sal
* Alcochete
* Almada
* Barreiro 
* Grândola
* Moita 
* Montijo 
* Palmela 
* Santiago do Cacém
* Seixal 
* Sesimbra
* Setúbal
* Sines

## Lähteet

## Aiheesta muualla
Viana do Castelon piiri

**Viana do Castelon piiri** on piiri Portugalin pohjoisosassa. Sillä on yhteistä rajaa Espanjan ja Bragan piirin kanssa. Piirin pinta-ala on 2&nbsp;218,3 km² ja väkiluku 237&nbsp;997 (vuonna 2014).

Viana do Castelon piiri jakautuu kymmeneen kuntaan:

* Arcos de Valdevez
* Caminha
* Melgaço
* Monção
* Paredes de Coura
* Ponte da Barca
* Ponte de Lima
* Valença
* Viana do Castelo
* Vila Nova de Cerveira

## Lähteet

## Aiheesta muualla
Willy Sagnol

**Willy Sagnol** (s. 18. maaliskuuta 1977 Saint-Étienne, Ranska) on ranskalainen jalkapallovalmentaja ja entinen pelaaja. Hän pelasi oikeana laitapuolustajana ja edusti pitkään FC Bayern Müncheniä. Helmikuusta 2021 lähtien hän on valmentanut Georgian maajoukkuetta.

## Ura pelaajana

Sagnol aloitti ammattilaisuransa AS Saint-Étiennessä kaudella 1995/1996. Kahden kauden jälkeen hän siirtyi AS Monacon joukkueeseen. Ruhtinaskunnassa Sagnol pelasi kolme kautta ja saavutti yhden Ranskan mestaruuden, kunnes siirtyi nykyiseen seuraansa kaudeksi 2000/2001. Bayernissä Sagnol on voittanut neljä kertaa Saksan mestaruuden (2003, 2005, 2006 ja 2008), kolme kertaa Saksan Cupin (2003, 2005 ja 2006) sekä kerran Saksan Liigacupin ja Mestarien liigan. Sagnol joutui lopettamaan pelaajauransa Bayernissa akillesvaivojen vuoksi alkuvuodesta 2009.

Ranskan maajoukkueessa Sagnol pelasi 58 ottelua. Maajoukkuedebyyttinsä hän teki syksyllä 2000 Turkkia vastaan pelatussa ottelussa. Sagnol oli voittamassa Maanosaliittojen Cupia vuonna 2001 ja 2003. Hän kuului myös MM-kisojen 2002 joukkueeseen mutta ei päässyt turnauksessa pelaamaan. Sagnol pelasi Ranskan joukkueessa myös EM-kilpailut 2004, MM-kilpailut 2006 ja EM-kilpailut 2008. MM-kilpailuissa 2006 Ranska saavutti MM-hopeaa, hävittyään Italialle MM-finaalissa rangaistuspotkuilla 5–3. Sagnol oli yksi Ranskan rangaistuspotkun ampujista, ja hän ampui oman rankkarinsa maaliin. Sagnolin viimeinen palvelus Ranskalle oli EM-kilpailut 2008, joissa joukkue romahti ja putosi jo alkulohkovaiheessa. 

## Meriitit pelaajana

* FIFA Confederations Cup (2): 2001, 2003
* Mestarien liiga: 2001
* Ranskan mestaruus: 2000
* Saksan mestaruus (5): 2001, 2003, 2005, 2006, 2008
* Saksan cup (4): 2003, 2005, 2006, 2008
* Saksan liigacup (3): 2000, 2004, 2007

## Ura valmentajana

Sagnol aloitti valmennusuransa Ranskan jalkapalloliiton palveluksessa nuorisomaajoukkueiden valmentajana vuonna 2011.  Heinäkuussa 2013 hän valmensi alle 20-vuotiaiden maajoukkuetta Tournoi de Toulonissa, jossa Ranska sijoittui kolmanneksi. Turnauksen jälkeen hänestä tuli U21-maajoukkueen päävalmentaja.

Toukokuussa 2014 Sagnol teki kolmivuotisen valmentajasopimuksen Girondins Bordeaux'n kanssa. Hän aloittaa seuran päävalmentajana kesällä. 

Kesällä 2017 Sagnol palasi FC Bayern Münchenin organisaatioon Carlo Ancelottin apuvalmentajaksi.

Helmikuussa 2021 Sagnolista tuli Georgian maajoukkueen päävalmentaja. Hänen johdollaan Georgia selviytyi vuoden 2024 Euroopan-mestaruuskilpailuihin, joissa joukkue tekee arvokilpailujen ensiesiintymisensä.

## Lähteet

## Aiheesta muualla
* Sagnol FootballDatabase-tietokannassa
Spiritual Healing

**Spiritual Healing** on Death-yhtyeen kolmas studioalbumi, joka julkaistiin vuonna 1990. 

*Spiritual Healing* on Death-yhtyeen tuotannossa jonkinlainen vedenjakaja. Se on ensimmäinen albumi, jonka sanoituksissa Chuck Schuldiner käsittelee enemmän erilaisia yhteiskunnallisia asioita elävien kuolleiden, väkivallan ja kuoleman sijaan. Schuldinerin sävellystyö oli hioutunut kolmen albumin myötä ja *Spiritual Healingin* raidasta raitaan vaihteleva tempo, lisätyt harmoniat ja mutkikkaat melodiakulut ovat osoitus Schuldinerin kehittymisestä sekä soittajana että säveltäjänä. 

Aikalaisiinsa verrattuna *Spiritual Healing* ei ole yhtä brutaali, nopea tai vimmainen kuin jotkin näkyvyyttä saaneet grindcore-albumit. Kriitikot 1990-luvun alussa eivät siten nostaneet albumia musiikkityylin pioneerijulkaisuksi tai merkittävyydeltään samaan luokkaan edes *[[Scream Bloody Gore]]n* tai *[[Leprosy]]n* kanssa. Death-julkaisuna se on kuitenkin merkittävä suunnannäyttäjä 1990-luvun lopun Death-tuotannolle.

Nimi *Spiritual Healing* tarkoittaa vapaasti käännettynä henkiparannusta tai uskonparannusta ilman modernin lääketieteen apua. Termi oli ajankohtainen albumin julkaisun aikaan, koska kuuluisa skeptikko James Randi paljasti henkiparantaja Peter Popoffin huijariksi yhdysvaltalaisessa keskusteluohjelmassa *[[The Tonight Show Starring Johnny Carson]]*.

Jossain vaiheessa toisen ja kolmannen Death-albumin äänitysten välisenä aikana Chuck Schuldiner kyllästyi yhtyeen pyörittämiseen muun muassa erilaisten jatkuvien aikatauluristiriitojen ja henkilökohtaisten erimielisyyksien takia. *Spiritual Healingin* ilmestyttyä Schuldiner päätti jatkossa palkata vain sessiomuusikoita soittamaan tuleville albumeilleen. *Spiritual Healing* oli Deathin kolmas albumi ja kaikissa aikaisemmissa Death-julkaisuissa oli ainoastaan yksi pysyvä soittaja &ndash; Chuck Schuldiner.

Albumi nousi Suomen virallisen listan sijalle 29.

## Kappaleet
#
#
#
#
#
#
#
#

## Kokoonpano
* Chuck Schuldiner – kitara, laulu
* James Murphy – kitara
* Terry Butler – basso
* Bill Andrews – rummut

;Muut
* Scott Burns – tuottaja, äänittäjä
* John Cervini – apulaisäänittäjä
* Mike Gowan – apulaisäänittäjä
* David Bett – kannen suunnittelu
* Brian Freeman – kannen konsepti
* J.J. Hollis – valokuvaus
* Edward Repka – kansitaide
* Eric Greif – manageri

## Arvostelut
* About.com: 
* Allmusic: 
* Consequence of Sound: 
* Record Collector: 

## Lähteet

## Aiheesta muualla
* 
*
12 apinaa

**12 apinaa** voi tarkoittaa seuraavia:

* *[[12 apinaa (elokuva)|12 apinaa]]*, Terry Gilliamin ohjaama tieteiselokuva vuodelta 1995
* *[[12 apinaa (televisiosarja)|12 apinaa]]*, vuoden 1995 elokuvaan perustuva Syfy-kanavan tieteissarja vuosilta 2015–2018
* *[[12 apinaa (albumi)|12 apinaa]]*, Nylon Beatin kahdeksas albumi vuodelta 2003.
Petos (artisti)

**Petos** (syntynyt 1976) on helsinkiläinen, Sörnäisissä ja Kalliossa vaikuttava rap-artisti. Petoksen nykyinen tuotanto on täysin suomenkielistä, mutta hän kirjoitti aiemmin sanoituksia myös englanniksi. Soolojulkaisujen lisäksi Petos on mukana Kallio Underground -kokoonpanossa Jontin kanssa. Petos on vieraillut useiden tunnettujen suomalaisartistien levyillä.

## Ura
Petos innostui hiphopista 1980-luvun lopussa kuullessaan Public Enemyä radiosta. Hän aloitti räppäämisen vuonna 1990 nimellä Master-A, ja oli myös mukana 1990-luvun alun hip hop -kokoonpanossa TOA (The Obstinate Age) nimellä J Dustin A. TOA:n muut jäsenet ovat sittemmin vaikuttaneet Liisanpuistossa.

Petoksen sanoitukset käsittelevät usein päihteiden käyttöä ja rikoksia. Sanoituksiensa perusteella hänen arkkivihollisenaan voidaan pitää poliiseja ja FPS Security -vartiontiliikettä. Petoksen tyyli on tarkoituksellisen koruton, joka sopii myös sanoitusten henkeen. Petos tekee myös horrorcore-tyylistä musiikkia taiteilijanimellä Papa Rassi.

## Diskografia
### Soolo
*  
*  CD
*  CD/LP
*  CD
*  CD/CAS/DIGI/LP
* 

### Kallio Underground
*  CD
*  CD
* *Kirkas Puoli (3rd Rail 2021)*

### Papa Rassi
*  CD/EP
*  CD
*  CD
*  CD/EP

### Musiikkivideot
* The Obstinate Age - Hard Flow (1993)
* Synkkä Sörkka (2009)
* Asian ytimessä (feat. Jontti) (2016)

### Vierailijana

## Lähteet

## Aiheesta muualla
* Petos 3rd Rail Musicin sivustolla 
* Tietoa TOA:sta 
* Pahan Akseli Recordsi MySpace -sivustolla
* Petoksen haastattelu Redrum-187 -sivustolla
Viseun piiri

**Viseun piiri** () on yksi Portugalin piireistä. Sen pääkaupunki on Viseu. Piirin pinta-ala on 5&nbsp;009,8 km² ja väkiluku 365&nbsp;760 (vuonna 2014).

Viseun piiri jakautuu 24 kuntaan:

* Armamar
* Carregal do Sal
* Castro Daire
* Cinfães
* Lamego
* Mangualde
* Moimenta da Beira
* Mortágua
* Nelas
* Oliveira de Frades
* Penalva do Castelo
* Penedono
* Resende
* Santa Comba Dão
* São João da Pesqueira
* São Pedro do Sul
* Sátão
* Sernancelhe
* Tabuaço
* Tarouca
* Tondela
* Vila Nova de Paiva
* Viseu
* Vouzela

## Lähteet

## Aiheesta muualla
Vila Realin piiri

**Vila Realin piiri** on piiri Portugalin pohjoisosassa. Sen pääkaupunki on Vila Real. Piirin pinta-ala on 4&nbsp;307,7&nbsp;km² ja väkiluku 198&nbsp;630 (vuonna 2014).

Vila Realin piiri jakautuu neljääntoista kuntaan:

* Alijó
* Boticas
* Chaves
* Mesão Frio
* Mondim de Basto
* Montalegre
* Murça
* Peso da Régua
* Ribeira de Pena
* Sabrosa
* Santa Marta de Penaguião
* Valpaços
* Vila Pouca de Aguiar
* Vila Real

## Lähteet

## Aiheesta muualla
Jena

**Jena** on yliopistokaupunki Thüringenissä Saalejoen varrella, Weimarista itään. Se on rautateiden risteysasema ja se tunnetaan muun muassa Carl Zeissin tehtaista ja Schottin lasista. Vuoden 2011 väestönlaskennassa siellä oli 105&nbsp;739 asukasta. 

Jenassa on heitetty keihäänheiton maailmanennätys. Ennätysheitosta 98,48 vastasi tšekkiläinen Jan Železný.

## Historia
Jena oli 800-luvulla mahdollisesti nimeltään *Jani*. Kaupunginoikeudet se sai  vuonna 1230. Vuodesta 1331 se kuului Meissenin kreivikuntaan. Vuosina 1672–1690 se oli Saksi-Jenan herttuakunnan keskus, ja herttua asui siellä vuoteen 1903 asti.

Huomattavia rakennuksia ovat vanhat yliopiston rakennukset, 1300-luvulta peräisin olevan kaupungintalo ja Michaelskirche, joka on rakennettu vuosina 1438–1528). Keskiaikaisista linnoituksista on jäljellä useita torneja. Kaupunki vaurioitui pahasti pommituksissa toisen maailmansodan aikana. Sodan jälkeen Jena jäi Itä-Saksan puolelle.

## Yliopisto
Jenan yliopisto perustettiin vuonna 1558. 1700-luvun loppuun mennessä se nousi Saksan alueen kuuluisimmaksi ja suurimmaksi yliopistoksi. Sen opettajakuntaan kuului monia suuria filosofeja ja kirjailijoita kuten Georg Hegel ja Friedrich Schiller. Evoluution tutkija Ernst Haeckel vaikutti siellä 1800-luvun puolivälissä, ja Karl Marx sai tohtorin arvon vuonna 1841.

Yliopiston nimi muutettiin Friedrich–Schiller-yliopistoksi vuonna 1934.

## Kuuluisia Jenan asukkaita tai yliopistossa opiskelleita
* Friedrich Fröbel
* Johann Wolfgang Goethe
* Georg Hegel
* Martin Luther
* Karl Marx
* Otto Schott
* Carl Zeiss
* Sahra Wagenknecht

## Lähteet

## Aiheesta muualla
Keskileveysasteet

**Keskileveysasteet** eli **keskileveydet** tarkoittavat napapiirin ja kääntöpiirin välistä vyöhykettä eli Maapallon pohjoisia ja eteläisiä leveyspiirejä 23°26'22" – 66°33'39".

Aurinko ei paista keskileveyksille koskaan suoraan zeniitistä, mutta niillä ei myöskään ole kaamosaikaa tai yöttömiä öitä.

Meteorologiassa puhutaan keskileveysasteiden matalapaineista, jotka erotellaan trooppisista matalapaineista rakenteensa eikä koordinaattien mukaan, vaikka ne useimmin syntyvätkin keskileveysasteilla.

## Katso myös
*Leveysaste
*Ilmastovyöhykkeet
*Kalotti
*Valaistusvyöhyke

## Lähteet
Alvejuuret

**Alvejuuret** (*Dryopteris*) on noin 250 lajia käsittävä saniaisten suku. Sen jäseniä tavataan pohjoisen pallonpuoliskon lauhkeilla alueilla, ennen kaikkea Aasian itäosissa.

Useimmat alvejuuret ovat kookkaita saniaisia. Jotkin lajit ovat kesä- toiset ainavihantia.

Jotkin perhosentoukat syövät joidenkin alvejuurilajien lehtiä.
Kivikkoalvejuuri (*Dryopteris filix-mas*) on Nurmijärven kunnan nimikkokasvi.

## Lajeja
Suomessa esiintyvät lajit:
* Etelänalvejuuri (*Dryopteris dilatata*)
* Isoalvejuuri (*Dryopteris expansa*)
* Kivikkoalvejuuri (*Dryopteris filix-mas*)
* Korpialvejuuri (*Dryopteris cristata*)
* Metsäalvejuuri (*Dryopteris carthusiana*)
* Tuoksualvejuuri (*Dryopteris fragrans*)

Muissa Pohjoismaissa esiintyvät lajit:
* Norjanalvejuuri (*Dryopteris affinis*)

Muita alvejuurilajeja:
* siroalvejuuri (*Dryopteris aemula*)
* levada-alvejuuri (*Dryopteris aitoniana*)
* azorienalvejuuri (*Dryopteris azorica*)
* kanelialvejuuri (*Dryopteris cinnamomea*)
* poimualvejuuri (*Dryopteris crispifolia*)
* ruska-alvejuuri (*Dryopteris erythrosora*)
* kelta-alvejuuri (*Dryopteris goldieana*)
* guantsinalvejuuri (*Dryopteris guanchica*)
* hämyalvejuuri (*Dryopteris intermedia*)
* madeiranalvejuuri (*Dryopteris maderensis*)
* kanarianalvejuuri (*Dryopteris oligodonta*)
* *[[Dryopteris arguta]]*

## Lähteet

## Aiheesta muualla
* Savela, M: Alvejuuret (''Dryopteris'')
Pakkotoisto.com

**Pakkotoisto.com** on Suomen suurin voimailuaiheinen urheilusivusto. Sivusto keskittyy mm. urheiluun ja ravintoon. Foorumi sisältää yli 80 000 käyttäjää ja yli 4,5 miljoonaa viestiä. Sivuston galleriassa on kokoelma kuvia kattaen kehonrakennuksen, fitnessin, bodyfitnessin, voimailun sekä vapaaottelun.

Rekisteröityneet käyttäjät voivat keskustella myös dopingaineista ja niiden vaikutuksista, mutta kaikki niiden ostamiseen, välittämiseen, myymiseen ja salakuljettamiseen liittyvä keskustelu on kielletty.

## Historia
Sivuston ensimmäisen version perusti nimimerkki Antton vuoden 2000 loppupuolella nimellä www.roina.da.ru. Kesäkuussa 2001 sivuston nykyinen omistaja ja ylläpitäjä Mike Sirén liittyi ylläpitoon. Joulukuussa 2001 palstan nimi vaihtui muotoon www.roinaforum.net ja sille otettiin pohjaksi EZboard, jonka käyttöönotto osoittautui nopeasti virheeksi. Tammikuussa 2002 Roinaforum siirtyi INT2000-palveluntarjoajan palvelimille, jolla testattiin kahta eri keskustelupalstasovellusta ennen siirtymistä vBulletin-sovellukseen helmikuussa 2002. Maaliskuussa 2002 punttimimmit.da.ru liitettiin Roinaforumiin. Kesäkuussa 2002 rekisteröityneiden määrä ylitti 1000 käyttäjää. Syyskuussa 2002 sivuston uudeksi nimeksi valittiin Pakkotoisto.com. Marraskuussa 2003 palveluntarjoajaksi vaihtui Myvisio Oy. 

## Katso myös
* Pakkotoisto

## Lähteet

## Aiheesta muualla
* Pakkotoisto.com
* Pakkotoisto.comin edeltäjät, www.roina.da.ru 1.3.2001 ja www.roinaforum.net 22.1.2002 (Internet Archive Wayback Machine)
Toranosuke Takagi

**Toranosuke "Tora" Takagi** (, s. 12. helmikuuta 1974 Shizuoka, Japani) on japanilainen autourheilija. 

## Ura

Takagi aloitti kilpauransa kilpailemalla pienemmissä Formula -sarjoissa 1990-luvulla. Vuonna 1993 hän siirtyi ajamaan Japanin Formula 3 ja Formula 3000 -sarjoja, joista parhaaksi tulokseksi jäi toinen sija vuoden 1995 Formula 3000 -kaudelta.

Takagi nousi Formula Nippon -sarjasta Tyrrell-tallin testikuljettajaksi kaudeksi 1997 ja sai tallipaikan kaudeksi 1998. Ensimmäisenä kautenaan hän ei saavuttanut suurta menestystä, koska vauhdistaan huolimatta Takagi oli epäluotettava ja virhealtis kuljettaja, minkä seurauksena hän ei kerännyt yhtään pistettä. Parhaimmillaan Takagi oli kahdesti yhdeksäs. Seuraavalla kaudella Takagi siirtyi Arrows-talliin, jossa saavutti kauden avauskilpailussa uransa parhaaksi sijoitukseksi jääneen seitsemännen sijan. Kauden loppu sujui heikosti, sillä Takagi keskeytti kahdeksassa viimeisessä kilpailussa. Hänen sponsoritukensa kuitenkin heikkenivät ja F1-uran viimeiseksi kilpailuksi jäi Japanin Grand Prix 1999.

F1-uran jälkeen Takagi siirtyi takaisin Formula Nippon -sarjaan, jossa hän voitti mestaruuden kaudella 2000. Sen jälkeen hän siirtyi vuonna 2001 Yhdysvaltoihin ajamaan Toyotan autoilla CART- ja IndyCar-sarjoihin. Vuonna 2005 Takagi palasi kuitenkin Japanin ratasarjoihin, joissa on voittanut vuoden 2005 Super GT -sarjan mestaruuden.. Takagi ajoi viimeisen kautensa Super GT -sarjassa isommassa GT500-luokassa vuonna 2008 ja lopetti uransa kauden päätteeksi.

## Formula 1 -tulokset

## Lähteet

## Aiheesta muualla

* Toranosuke Takagin F1-tilastoja F1-ruutu-sivustolla 
* Toranosuke Takagi Racing career profile
Mortteli

**Mortteli** eli **huhmar** (tai huhmare) on maljamainen astia, jota käytetään aineksen hienontamiseen ja sekoittamiseen. Hienontaminen tapahtuu survimella (hiertimellä) eli petkeleellä painellen ja hiertäen. Työkalua käytetään mausteiden murskaamiseen, ja ennen myös apteekeissa lääkeaineiden tai kuvataiteessa väriaineiden hienontamisessa. Morttelia käytetään gastronomiassa etenkin mausteseosten ainesten, kuten sinapin, jauhamiseen.

Mortteli valmistetaan perinteisesti joko marmorista, pronssista tai keraamisesta materiaalista, kuten posliinista. Morttelien koot vaihtelevat pienistä, muutaman millilitran kokoisista suuriin, usean sadan litran vetoisiin. Yleisimmin keittiö- ja laboratoriokäytössä käytettävimpien marmori- tai keraamimorttelien vetoisuus on noin 1 dl ja pronssimorttelin noin 2 dl.

Slaavilaisen mytologian Baba Jaga lentää huhmarella ja käyttää petkeltä peräsimenä.

## Katso myös
* Kuulamylly

## Lähteet
Leffatykki

**Leffatykki** on suomenkielinen nimimerkkien kirjoittamista arvosteluista koottu elokuva-arvostelutietokanta, joka sisältää tietoa elokuvista ja televisiosarjoista. Sivustolla on myös leffakliseeosio sekä oma keskustelupalstansa, jossa voi keskustella elokuvista, televisiosarjoista ja ajan ilmiöistä. 

Leffatykin tietokanta kattoi huhtikuussa 2015 yli 29&nbsp;500 elokuva- ja televisiosarjanimekettä sekä yli 15&nbsp;000 arvostelua. Sivusto oli tuolloin ollut toiminnassa seitsemän vuotta. Sen tietokantaa kasvatti tuolla hetkellä useita vakituisia elokuvaharrastajia ja runsaan 200&nbsp;000 kuukausittaisen kävijän joukko. Kävijöille on tarjottu sivuston alkuajoista lähtien mahdollisuus kirjoittaa elokuvista omia arvostelujaan ja kommenttejaan. Ammattikriitikoiden arvosteluja ei sivustolla tarjota.

Leffatykin perusti vuonna 2001 oululainen Sohvaperunat ry, joka on kahden oululaisen ja yhden tamperelaisen perustama rekisteröity yhdistys, jonka tavoite on levittää elokuvakulttuuria suomalaisille. Yksi päätavoitteista on ylläpitää Leffatykki.com-sivustoa.

Vuoden 2008 alusta sivustoa alkoi ylläpitää Leffatykki Media Oy, jolloin mukaan liittyi enemmän teknisiä osaajia, ja sen mukana tulivat paremmat sivuston kehitysmahdollisuudet. Leffatykki Media Oy:n organisaatio muodostuu seitsemästä henkilöstä. Kaikki alkuperäiset Leffatykin perustajat ovat mukana organisaatiossa.

Syksyllä 2008 Leffatykki sai myös äänellisen oheisilmentymän. Ensimmäinen virallinen Leffatykki Podcast -jakso julkaistiin 6. lokakuuta. Leffatykillä oli huhtikuussa 2015 noin 15&nbsp;000 rekisteröitynyttä käyttäjää.

Syksyllä 2010 Leffatykkiin tuli mukaan TV-Opas, jossa listataan mitä elokuvia televisiossa esitetään seuraavaksi. Suuren arvostelu- ja kommenttitietokannan ansiosta lähes jokaisesta televisiossa esitettävästä elokuvasta löytyy jotain taustatietoa; pisteytyksiä, arvosteluja, kommentteja, trailereita ja kuvia.

## Katso myös
* Luettelo suomalaisista elokuvalehdistä ja -verkkojulkaisuista

## Aiheesta muualla

* Leffatykki.com
*  Leffatykki-elokuvasivusto tukee suomalaista elokuvaa (*Kotimikro*, 9.12.2010.)